CELEX: 62015TA0026
Language: fi
Date: 2016-07-05 00:00:00
Title: Asia T-26/15 P: Unionin yleisen tuomioistuimen tuomio 5.7.2016 – Valittajana komissio sekä muina osapuolina Hristov ja EMA (Muutoksenhaku — Henkilöstö — Nimitys — Sääntelyviraston pääjohtajan valinta- ja nimitysmenettely — EMA — Esivalintalautakunnan suorittama esivalinta — EMA:n hallintoneuvoston tekemä nimitys — Esivalintalautakunnan kokoonpano — Esivalintalautakunnan jäsenen ja EMA:n hallintoneuvoston jäsenen tehtävien päällekkäisyys — Puolueettomuus)

29.8.2016   
            
            
               FI
            
            
               Euroopan unionin virallinen lehti
            
            
               C 314/20
            
         Unionin yleisen tuomioistuimen tuomio 5.7.2016 – Valittajana komissio sekä muina osapuolina Hristov ja EMA
   (Asia T-26/15 P) (1)
   
   ((Muutoksenhaku - Henkilöstö - Nimitys - Sääntelyviraston pääjohtajan valinta- ja nimitysmenettely - EMA - Esivalintalautakunnan suorittama esivalinta - EMA:n hallintoneuvoston tekemä nimitys - Esivalintalautakunnan kokoonpano - Esivalintalautakunnan jäsenen ja EMA:n hallintoneuvoston jäsenen tehtävien päällekkäisyys - Puolueettomuus))
   (2016/C 314/28)
   Oikeudenkäyntikieli: bulgaria
   
      Asianosaiset
   
   
      Valittaja: Euroopan komissio (asiamiehet: aluksi J. Currall, N. Nikolova ja S. Petrova, sitten N. Nikolova ja S. Petrova)
   
      Muut osapuolet: Emil Hristov (Sofia, Bulgaria) (edustajat: asianajajat M. Ekimdjiev, K. Boncheva ja G. Chernicherska) (kantajana ensimmäisessä oikeusasteessa) ja Euroopan lääkevirasto (EMA) (asiamiehet: aluksi J. Currall, N. Nikolova ja S. Petrova, sitten N. Nikolova ja S. Petrova) (vastaajana ensimmäisessä oikeusasteessa)
   
      Oikeudenkäynnin kohde
   
   Valitus, jossa vaaditaan Euroopan unionin virkamiestuomioistuimen (toinen jaosto) 13.11.2014 antaman tuomion Hristov v. komissio ja EMA (F-2/12, Kok. H., EU:F:2014:245) kumoamista osittain
   
      Tuomiolauselma
   
   
               1)
            
            
               Euroopan unionin virkamiestuomioistuimen (toinen jaosto) 13.11.2014 antama tuomio Hristov v. komissio ja EMA (F-2/12) kumotaan osittain siltä osin kuin siinä kumottiin Euroopan komission 20.4.2011 tekemä päätös, jossa se toimitti Euroopan lääkeviraston (EMA) hallintoneuvostolle luettelon neljästä hakijasta, joita esivalintalautakunta suositteli ja joita koskevat suositukset neuvoa-antava nimityskomitea oli vahvistanut.
            
         
               2)
            
            
               Asia palautetaan virkamiestuomioistuimeen, jotta tämä lausuu kumoamisvaatimuksista, jotka koskevat 20.4.2011 tehtyä komission päätöstä, jossa se toimitti EMAn hallintoneuvostolle luettelon neljästä hakijasta, joita esivalintalautakunta suositteli ja joita koskevat suositukset neuvoa-antava nimityskomitea oli vahvistanut, ottaen huomioon Hristovin esittämät väitteet ja perusteet, joista virkamiestuomioistuin ei lausunut.
            
         
               3)
            
            
               Oikeudenkäyntikuluista päätetään myöhemmin.
            
         
      (1)  EUVL C 118, 13.4.2015.